ᱵᱮᱞᱩᱨ, ᱯᱚᱪᱷᱤᱢ ᱵᱟᱝᱞᱟ

ᱵᱮᱞᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱦᱟᱣᱲᱟ ᱦᱚᱱᱚᱛ ᱨᱮ ᱦᱟᱣᱲᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ᱾ ᱱᱚᱣᱟ ᱫᱚ ᱠᱚᱞᱠᱟᱛᱟ ᱢᱮᱴᱨᱚᱯᱚᱞᱤᱴᱚᱱ ᱰᱮᱵᱞᱚᱯᱢᱮᱱᱴ ᱚᱛᱷᱚᱨᱤᱴᱤ (KMDA) ᱦᱚᱛᱮᱛᱮ ᱮᱥᱮᱫ ᱟᱠᱟᱱ ᱴᱚᱴᱷᱟ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ᱾ ᱵᱮᱞᱩᱨ ᱫᱚ ᱦᱟᱣᱲᱟ ᱥᱤᱴᱤ ᱯᱩᱞᱤᱥ ᱨᱮᱱᱟᱜ ᱵᱮᱞᱩᱨ ᱯᱩᱞᱤᱥ ᱥᱴᱮᱥᱚᱱ ᱟᱨ ᱵᱟᱹᱞᱤ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱟᱹᱭᱫᱟᱹᱨᱤ ᱴᱚᱴᱷᱟ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱴᱚᱴᱷᱟ ᱫᱚ ᱵᱮᱞᱩᱨ ᱢᱚᱴᱷ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱵᱟᱰᱟᱭᱚᱜᱼᱟ, ᱡᱟᱦᱟᱸ ᱫᱚ ᱢᱤᱫ ᱫᱷᱚᱨᱚᱢ ᱢᱚᱴᱷ ᱠᱟᱱᱟ ᱡᱟᱦᱟᱸ ᱨᱮ ᱢᱚᱱᱫᱤᱨ ᱠᱚ ᱨᱮᱱᱟᱜ ᱢᱤᱫ ᱠᱚᱢᱯᱞᱮᱠᱥ ᱢᱮᱱᱟᱜᱼᱟ᱾ ᱵᱮᱞᱩᱨ ᱢᱚᱴᱷ ᱫᱚ ᱨᱟᱢᱠᱨᱤᱥᱱᱚ ᱢᱚᱴᱷ, ᱢᱤᱫ ᱥᱟᱱᱭᱟᱥᱤ ᱥᱚᱸᱥᱛᱷᱟ ᱟᱨ ᱚᱱᱟ ᱥᱟᱶ ᱡᱚᱲᱟᱣ ᱟᱠᱟᱱ ᱨᱟᱢᱠᱨᱤᱥᱱᱚ ᱢᱤᱥᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱞᱟᱹᱜᱤᱫ ᱛᱮ ᱧᱩᱛᱩᱢᱟᱱᱟ, ᱵᱟᱱᱟᱨ ᱜᱮ ᱥᱟᱢᱤ ᱵᱤᱵᱮᱠᱟᱱᱚᱱᱫᱚ ᱦᱚᱛᱮᱛᱮ ᱛᱷᱟᱯᱚᱱ ᱟᱠᱟᱱᱟ᱾ ᱦᱩᱜᱽᱞᱤ ᱜᱟᱰᱟ ᱨᱮᱱᱟᱜ ᱟᱨ ᱢᱤᱫ ᱯᱟᱦᱴᱟ, ᱵᱮᱞᱩᱨ ᱢᱚᱴᱷ ᱨᱮᱱᱟᱜ ᱥᱟᱢᱟᱝ ᱨᱮ ᱫᱚᱠᱠᱷᱤᱱᱮᱥᱚᱨ ᱠᱟᱹᱞᱤ ᱢᱚᱱᱫᱤᱨ ᱢᱮᱱᱟᱜᱼᱟ᱾

ᱴᱷᱟᱶ
ᱵᱮᱞᱩᱨ ᱫᱚ ᱦᱩᱜᱽᱞᱤ ᱜᱟᱰᱟ ᱨᱮᱱᱟᱜ ᱯᱟᱪᱮ ᱟᱲᱮ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱞᱤᱞᱩᱣᱟ ᱟᱨ ᱵᱟᱹᱞᱤ ᱛᱟᱞᱟ ᱨᱮ ᱢᱮᱱᱟᱜᱼᱟ᱾

ᱨᱟᱹᱥᱠᱟᱹ ᱨᱚᱢᱚᱡᱽ
ᱵᱮᱞᱩᱨ ᱨᱮ (ᱜᱤᱨᱤᱥ ᱜᱷᱳᱥ ᱨᱳᱰ ᱨᱮ) ᱨᱚᱝᱜᱳᱞᱤ ᱢᱚᱞ ᱨᱮᱱᱟᱜ ᱜᱩᱴ ᱞᱤᱡᱽ ᱮᱨᱤᱭᱟ ᱫᱚ ᱓.᱕ ᱞᱟᱠᱷ ᱥᱠᱚᱭᱟᱨ ᱯᱷᱩᱴ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱒᱐᱑᱕ ᱥᱟᱞ ᱨᱮ ᱡᱷᱤᱡ ᱞᱮᱱᱟ ᱟᱨ ᱱᱚᱸᱰᱮ ᱢᱮᱠᱥ ᱞᱟᱭᱤᱯᱷᱥᱴᱟᱭᱤᱞ, ᱰᱳᱢᱤᱱᱳᱥ ᱯᱤᱡᱟ, ᱟᱨᱪᱤᱥ ᱟᱨ ᱥᱯᱮᱱᱥᱚᱨᱥ ᱨᱤᱴᱮᱞ ᱥᱟᱶᱛᱮ ᱯᱨᱤᱢᱤᱭᱚᱢ ᱵᱨᱟᱱᱰ ᱨᱮᱱᱟᱜ ᱫᱳᱠᱟᱱ ᱠᱚ ᱢᱮᱱᱟᱜᱼᱟ᱾ ᱢᱚᱞ ᱨᱮ INOX ᱢᱚᱞᱴᱤᱯᱞᱮᱠᱥ ᱦᱚᱸ ᱢᱮᱱᱟᱜᱼᱟ᱾

ᱦᱮᱡ ᱥᱮᱱ
ᱯᱚᱱᱚᱛ ᱦᱟᱭᱣᱮ ᱖/ᱜᱨᱮᱸᱰ ᱴᱨᱟᱸᱠ ᱨᱳᱰ ᱫᱚ ᱵᱮᱞᱩᱨ ᱨᱮᱱᱟᱜ ᱯᱟᱪᱮ ᱯᱟᱦᱴᱟ ᱥᱮᱫ ᱛᱮ ᱯᱟᱨᱚᱢ ᱟᱠᱟᱱᱟ᱾ ᱜᱤᱨᱤᱥ ᱜᱷᱳᱥ ᱨᱳᱰ ᱫᱚ ᱵᱮᱞᱩᱨ ᱨᱮᱱᱟᱜ ᱥᱟᱢᱟᱝ ᱯᱟᱦᱴᱟ ᱥᱮᱫ ᱛᱮ ᱪᱟᱞᱟᱣ ᱟᱠᱟᱱᱟ᱾ ᱛᱤᱱᱟᱹᱜ ᱜᱟᱱ ᱯᱨᱟᱭᱵᱷᱮᱴ ᱵᱟᱥ (᱕᱑, ᱕᱔ ᱟᱨ ᱕᱖), ᱢᱤᱱᱤᱵᱟᱥ (ᱵᱟᱹᱞᱤ ᱠᱷᱟᱞ-ᱠᱷᱤᱫᱤᱨᱯᱩᱨ ᱟᱨ ᱵᱮᱞᱩᱨ ᱢᱚᱴᱷ-ᱮᱥᱯᱞᱟᱱᱮᱰ) ᱟᱨ CSTC ᱵᱟᱥ (ᱵᱮᱞᱜᱷᱚᱨᱤᱭᱟ-ᱦᱟᱣᱲᱟ ᱥᱴᱮᱥᱚᱱ ᱨᱮ S32A ᱟᱨ ᱵᱮᱞᱩᱨ ᱢᱚᱴᱷ-ᱜᱚᱲᱤᱭᱟ ᱨᱮ AC50) ᱥᱚᱦᱚᱨ ᱨᱮ ᱥᱮᱵᱟᱭ ᱮᱢᱟ᱾

ᱵᱮᱞᱩᱨ ᱫᱚ ᱵᱮᱞᱩᱨ ᱨᱮᱞᱣᱮ ᱥᱴᱮᱥᱚᱱ ᱟᱨ ᱵᱮᱞᱩᱨ ᱢᱚᱴᱷ ᱨᱮᱞᱣᱮ ᱥᱴᱮᱥᱚᱱ ᱥᱮᱫ ᱛᱮ ᱦᱟᱣᱲᱟ ᱥᱴᱮᱥᱚᱱ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ᱾

ᱱᱚᱣᱟ ᱦᱚᱸ ᱧᱮᱞ ᱢᱮ
ᱥᱟᱢᱤ ᱵᱤᱵᱮᱠᱟᱱᱚᱱᱫᱚ
ᱨᱟᱢᱠᱨᱤᱥᱱᱚ ᱯᱚᱨᱚᱢᱦᱚᱝᱥᱚ
ᱦᱩᱜᱽᱞᱤ ᱜᱟᱰᱟ
ᱞᱤᱞᱩᱣᱟ

ᱥᱟᱹᱠᱷᱭᱟᱹᱛ
Merge Bally, Howrah civic bodies: Mamata Banerjee timesofindia.com | 19 May 2015

ᱛᱷᱚᱠ:ᱦᱟᱣᱲᱟ ᱨᱮ ᱥᱚᱦᱚᱨ ᱠᱚ
ᱛᱷᱚᱠ:ᱠᱚᱞᱠᱟᱛᱟ ᱨᱮ ᱥᱚᱦᱚᱨ ᱠᱚ
ᱛᱷᱚᱠ:ᱠᱚᱞᱠᱟᱛᱟ ᱢᱮᱴᱨᱚᱯᱚᱞᱤᱴᱚᱱ ᱮᱨᱤᱭᱟ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱧᱮᱞ ᱡᱚᱝ ᱴᱷᱟᱶ